रेगुलर करने की मांग को लेकर कल धरना देंगे मिड-डे-मील वर्कर
मिड-डे-मीलवर्कर्ज यूनियन ब्लाक सुल्तानपुर लोधी की ओर से मांगों को लेकर डीजीएसई दफ्तर मोहाली में 29 30 दिसंबर को धरना दिया जाएगा। इसे लेकर हुई बैठक में प्रधान अमरजीत सिंह ने कहा कि धरना मिड-डे-मील वर्करों को रेगुलर करवाने, वर्करों का मेहनताना 10 हजार प्रति महीना करने, प्रसूता छुट्टी देने, सर्विस बुक शुरू करने, वर्करों का जीपीएफ काटने, 2 लाख का बीमा करने बिना नोटिस दिए की जा रही कार्रवाई बंद करने की मांगों को लेकर दिया जा रहा है।
उन्होंने कहा कि मिड-डे-मील वर्कर बहुत कम वेतन पर स्कूलों में तनदेही से ड्यूटी कर रहे हैं, लेकिन सरकार की ओर से यूनियन को आश्वासन ही दिए जा रहे हैं। इस अवसर पर बलविंदर कौर, मनजीत सिंह, अमनदीप कौर, हरजीत कौर, रमनदीप कौर आदि वर्कर उपस्थित थे।
hin_Deva hin_Deva hin_Deva